
 23.4.2020
 BG
 Официален вестник на Европейския съюз
 L 128/1
 РЕГЛАМЕНТ ЗА ИЗПЪЛНЕНИЕ (ЕС) 2020/557 НА КОМИСИЯТА
 от 22 април 2020 година
 за изменение на Регламент за изпълнение (ЕС) No 988/2014 по отношение на тарифните квоти на Съюза за някои селскостопански продукти с произход от Република Молдова
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 58, параграф 1 от него,
 като има предвид, че:
 (1)
 Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна (2) (наричано по-долу „Споразумението“), бе сключено от Съюза на 23 май 2016 г. с Решение (ЕС) 2016/839 на Съвета (3). Споразумението влезе в сила на 1 юли 2016 г., но започна временно да се прилага от 1 септември 2014 г.
 (2)
 На 18 септември 2014 г. бе приет Регламент за изпълнение (ЕС) No 988/2014 на Комисията (4) за откриване и управление на тарифни квоти на Съюза за селскостопански продукти с произход от Република Молдова.
 (3)
 С Решение No 3/2014 (5) на 16 декември 2014 г. Съветът за асоцииране делегира на Комитета за асоцииране в състав „Търговия“ по член 438, параграф 4 от Споразумението правомощието да актуализира или изменя някои свързани с търговията приложения към Споразумението.
 (4)
 След като проведе консултации с Република Молдова в съответствие с член 147 от Споразумението, Съюзът се съгласи да увеличи обема на тарифните квоти за трапезно грозде и сливи с произход от Молдова, както и да въведе нова тарифна квота за череши (6). Във връзка с това Комитетът за асоцииране в състав „Търговия“ прие Решение No 1/2020 за актуализиране на приложение XV към Споразумението (7).
 (5)
 От влизането в сила на Митническия кодекс на Съюза и на неговите актове за изпълнение и делегирани актове, Комисията управлява тарифните квоти въз основа на хронологичния ред от датите на приемане на митническите декларации за допускане за свободно обращение, както е предвидено в разпоредбите за управление на тарифните квоти, определени в Регламент за изпълнение (ЕС) 2015/2447 на Комисията (8).
 (6)
 Поради това Регламент за изпълнение (ЕС) No 988/2014 следва да бъде съответно изменен.
 (7)
 Решение No 1/2020 на Комитета за асоцииране ЕС—Молдова влезе в сила на 23 януари 2020 г. С оглед на ефективното управление и своевременното прилагане на квотите, определени в приложението към настоящия регламент, настоящият регламент следва да се прилага от посочената дата.
 (8)
 Мерките, предвидени в настоящия регламент, са в съответствие със становището на Комитета по Митническия кодекс,
 ПРИЕ НАСТОЯЩИЯ РЕГЛАМЕНТ:
 Член 1
 Регламент за изпълнение (ЕС) No 988/2014 се изменя, както следва:
 1)
 Член 4 се заменя със следното:
 „Член 4
 Тарифните квоти, посочени в приложението към настоящия регламент, се управляват в съответствие с членове 49—54 от Регламент за изпълнение (ЕС) 2015/2447 на Комисията (*1).
 (*1) Регламент за изпълнение (ЕС) 2015/2447 на Комисията от 24 ноември 2015 г. за определяне на подробни правила